Papuxa das figueiras

A papuxa das figueiras (Sylvia borin) é unha ave paseriforme da familia dos sílvidos.

 Morfoloxía e hábitos 
A Papuxa picafollas ten unha lonxitude duns 14 cm e pesa uns 20 gramos. O corpo enteiro é de cor parda oliva exceptuando a parte inferior máis clara. Os machos e femias non presentan diferenzas morfolóxicas.
Habita en bosques mixtos, xardíns e parques. Aliméntase de insectos, arañas e bagas.

 Reprodución 
A época de cría vai dende maio a xullo, consistindo a posta en 4 ou 5 ovos. O tempo de incubación oscila entre os 13-14 días, permanecendo os polos preto de 12 días no niño.

 Distribución 
Común en toda Europa, exceptuando o extremo Siberiano e o sur das penínsulas Ibérica, Itálica e Helénica.
 Notas 

 Véxase tamén 
 Bibliografía 
 C.D. Romay Cousido, Antonio Fontoira García, Emilio Martínez Sabarís e Atocha Ramos Martínez: 100 aves comúns do concello de O Grove e áreas veciñas. Concello do Grove. Depósito Legal:C 2423-2009
 Lars Svensson, Killian Mullarney, Dan Zetterstïons: Guía de Aves: España, Europa y Región Mediterránea. Ediciones Omega. 
 Nicolai, Singer, Wothe: Gran Guía de la Naturaleza AVES. Editorial Everest .

Categoría:Sílvidos